Und de Osterhas isch au no da gsi. Das heisst, im Feriehüsli z Oberterze. De isch denn au schüch, du, genau so  schüch, wie s Chrischtchindli!!! Aber er hät zum Glück au öpis dagla - es Näschtli!!! Has zwar müese sueche, aber de Papi hät mer ghulfe. Bin nämli nöd drus cho - wieso chan de s Näschtli nöd eifach uf de Chuchitisch stelle??? Wieso verstecke??? Aber isch denn glich no luschtig gsi... Vorallem, will de Götti und d Madeleine au mit cho sind is Feriehüsli. Die händ denn am Samschtig wie die Wilde de Schnee bearbeitet und händ en riiise Schneema gmacht... Naja, mässig luschtig, ich han s Aperobuffet vill lässer  gfunde...